জায়েদ খান (জন্ম: ৩ জানুয়ারি ১৯৮০) হচ্ছেন একজন বাংলাদেশী চলচ্চিত্র অভিনেতা ও বাংলাদেশ চলচ্চিত্র শিল্পী সমিতির সাবেক সাধারণ সম্পাদক। তিনি ২০০৬ সালে মহম্মদ হান্‌নান পরিচালিত ভালবাসা ভালবাসা চলচ্চিত্রে অভিনয়ের মাধ্যমে অভিনয় জীবন শুরু করেন। তিনি বাংলা চলচ্চিত্রে বাংলাদেশের দাবাং হিসেবেও পরিচিত।  প্রারম্ভিক জীবন জায়েদ খান এসএসসি পাস করে ১৯৯৫ সালে ঢাকায় এসে ঢাকা সিটি কলেজে ভর্তি হন। উচ্চ মাধ্যমিক সম্পন্ন করার পর ঢাকা বিশ্ববিদ্যালয়ে ভর্তি হন, যেখানে তিনি ইতিহাসে এমএ সম্পন্ন করেন। তার তিন ভাইবোন, যারা সকলেই ঢাকা বিশ্ববিদ্যালয় থেকে পড়াশোনা শেষ করেছেন। ২০১১ সালে তার মা শাহিদা হক রত্নগর্ভা হিসাবে পুরস্কৃত হন।  অভিনয় জীবন জায়েদ খান ২০০৬ সালে ভালবাসা ভালবাসা চলচ্চিত্রের মাধ্যমে তার কর্মজীবন শুরু করেন। চলচ্চিত্রটি পরিচালনা করেন মহম্মদ হান্‌নান, যেখানে তার সঙ্গে অভিনয় করেন রিয়াজ ও শাবনূর। পরের বছর মনতাজুর রহমান আকবরের কাজের মানুষ ও মোস্তাফিজুর রহমান মানিকের মন ছুঁয়েছে মন চলচ্চিত্রে অভিনয় করেন। ২০১০ সালে মুক্তি পায় তার অভিনীত এফ আই মানিক পরিচালিত আমার স্বপ্ন আমার সংসার এবং মনতাজুর রহমান আকবর পরিচালিত মায়ের চোখ ও রিকশাওয়ালার ছেলে।  ২০১২ সালে জায়েদ খান শাবনূরের বিপরীতে প্রধান অভিনেতা হিসেবে আত্মগোপন চলচ্চিত্রে অভিনয় করেন, যা পরিচালনা করেন এম এম সরকার। ২০১৪ সালে তার অভিনীত চলচ্চিত্রগুলো হল মাশরুর পারভেজ ও আকিব পারভেজের যৌথ পরিচালনার অদৃশ্য শত্রু, রকিবুল আলম রকিবের প্রেম করবো তোমার সাথে, আজাদ খানের দাবাং, মনতাজুর রহমান আকবরের মাই নেম ইজ সিমি এবং রাজু চৌধুরীর তোকে ভালোবাসতেই হবে। ২০১৫ সালে তিনি শাহ্‌ আলম মন্ডল পরিচালিত ভালোবাসা সীমাহীন চলচ্চিত্রে অভিনয় করেন। একই বছর তিনি রকিবুল আলম রকিব পরিচালিত নগর মাস্তান চলচ্চিত্রে অভিনয় করেন, যেখানে তার বিপরীতে অভিনয় করেন পরীমনি। thumb|250px|বাংলাদেশ চলচ্চিত্র উন্নয়ন সংস্থা (বিএফডিসি) এলাকায় জায়েদ খানের জন্মদিন পালন ২০১৮  ২০১৭ সালে তিনি অন্তর জ্বালা নামের চলচ্চিত্র প্রযোজনা করেন, যা তার প্রযোজিত প্রথম চলচ্চিত্র। চলচ্চিত্রটি পরিচালনা করেন মালেক আফসারী, যেখানে তার বিপরীতে করেন পরীমনি। একই বছর তিনি জিয়াউর রহমান জিয়া নির্দেশিত লাইট ক্যামেরা অ্যাকশন নামের একটি টেলিভিশন চলচ্চিত্রে অভিনয় করেন, যেখানে তার বিপরীতে অভিনয় করেন নিপুণ।  জায়েদ ২০১৯ সালে বাংলাদেশ চলচ্চিত্র শিল্পী সমিতির নির্বাচনে টানা দ্বিতীয়বারের মত সাধারণ সম্পাদক পদে নির্বাচিত হন। ২০২২ সালের নির্বাচনে তাকে সাধারণ সম্পাদক হিসেবে প্রথমে ঘোষণা করা হলেও পরবর্তীতে ফলাফল ঘোষণার কয়েকদিন তার প্রার্থীতা বাতিল হয়ে যাওয়ায় নিপুণ আক্তার সাধারণ সম্পাদক নির্বাচিত হন।   সমালোচনা  ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন জায়েদ খান । আন্দোলন চলাকালীন সময়ে জায়েদ খান সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।  চলচ্চিত্রের তালিকা  বছর শিরোনাম চরিত্র পরিচালক টীকা ২০০৬ ভালবাসা ভালবাসা  মহম্মদ হান্‌নান অভিনীত প্রথম চলচ্চিত্র ২০০৯ কাজের মানুষ  মনতাজুর রহমান আকবর  মন ছুঁয়েছে মন বিজয় মোস্তাফিজুর রহমান মানিক  ২০১০ আমার স্বপ্ন আমার সংসার  এফ আই মানিক  মায়ের চোখ  মনতাজুর রহমান আকবর  রিকসাওয়ালার ছেলে  মনতাজুর রহমান আকবর  ২০১১ আমার পৃথিবী তুমি  গাজী মাহবুব ২০১২ আত্মগোপন  এম এম সরকার  ২০১৪ অদৃশ্য শত্রু জুবায়ের মাশরুর পারভেজ, আকিব পারভেজ  প্রেম করবো তোমার সাথে স্বাধীন রকিবুল আলম রকিব  দাবাং আজাদ আজাদ খান  তোকে ভালোবাসতেই হবে রাজু রাজু চৌধুরী  মাই নেম ইজ সিমি  মনতাজুর রহমান আকবর  ২০১৫ ভালোবাসা সীমাহীন  শাহ্‌ আলম মন্ডল  নগর মাস্তান  রকিবুল আলম রকিব  ২০১৭ অন্তর জ্বালা আলাল মালেক আফসারী প্রযোজিত চলচ্চিত্র২০১৯প্রতিশোধের আগুনমুহাম্মদ আসলাম২০২৩মুজিব: একটি জাতির রূপকারটিক্কা খানশ্যাম বেনেগল২০২৪সোনার চরমুক্তিযোদ্ধাজাহিদ হাসানলিপস্টিককামরুজ্জামান রুমানঅতিথি শিল্পী   তথ্যসূত্র   বহিঃসংযোগ       বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মঠবাড়িয়া উপজেলার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশ চলচ্চিত্র শিল্পী সমিতির নেতা বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:পিরোজপুর জেলার রাজনীতিবিদ বিষয়শ্রেণী:বরিশাল বিভাগের অভিনেতা বিষয়শ্রেণী:বাংলাদেশী অভিনয়শিল্পী-রাজনীতিবিদ